Tervetuloa Herra käyttää lääkäriä -ohjelmaan!
Tässä kokonaisuudessa olemme puhuneet tuki- ja liikuntaelimistä.
Kun valmistelin tätä ohjelma- sarjaa, ajattelin puhua -
ihan tavallisimmista tuki- ja liikuntaelinten ongelmista.
Valmistellessani sarjaa laitoin sille rungon -
tämmöiselle tavanomaiselle muistitikulle, -
josta sitten tehtiin nämä 12 jaksoa.
Todennäköisesti sarja tallennetaan myös levyille.
Halukkaat voivat hankkia sitä samaan tapaan kuin -
aiempaa ruoansulatuselimistä kertovaa sarjaa, -
josta tehtiin myös 2 levyn setti.
Ihmisjärki on saanut aikaan sen, -
että voimme kätevästi kuljettaa mukanamme suuriakin tiedostoja.
Kun toin tämän muistitikun, toin samalla kotoa nuppineulan.
Tässä se on. Nuppineulan pää. Miksi näin?
On mielenkiintoista verrata nuppineulan päätä muistitikkuun.
Muistitikkuun on tallennettu ihmisen aikaansaannoksia, -
mutta mitä kaikkea nuppineulan päähän voisi tallentaa?
Olin pari vuotta sitten päivällisellä -
Oxfordin yliopiston matematiikan professorin kanssa.
Toinen vieras oli Aalto-yliopiston bioprosessitekniikan professori.
Onneksi keittiö oli vähän hidas, ja ruoka viipyi -
eikä meillä ollut kiirettä.
Keskusteltiin, millaiseen muistitikkuun on varastoitu -
esim. ihmisen toiminta.
Päädyttiin siihen, että nämä kaksi professoria -
intoutuivat tekemään laskutoimituksia.
Miten iso muistitikun pitäisi olla, että kaikkien 2 miljoonan lajin -
ja 200 000 sukupuuttoon kuolleen lajin -
rakennus- ja toimintaohjelma saataisiin varastoitua?
Miten paljon muistitikkutilaa siihen tarvittaisiin?
Professorit laskivat sen. Voit itse tarkistaa, laskivatko he oikein.
Muistitikun koko on pienempi -
kuin tämän näyttämäni nuppineulan pää.
Itse asiassa tuon nuppineulan päähän voisi Jumalan taidolla -
tallentaa tiedostoa 70 miljardia kirjaa.
Ja lisäksi kaikkien 2 miljoonan lajin -
ja 200 000 sukupuuttoon kuolleen lajin rakenne- ja toimintatiedot.
Tämmöistä nerokkuutta on Jumalan luomakunnassa.
Se on kerta kaikkiaan mykistävää. Kuka tekee perässä?
Nuppineulan päähän siis tallennat 70 miljardia kirjaa -
ja kaikkien koskaan eläneiden lajien tiedostot.
Se on niin mykistävää nerokkuutta, ettei ihminen siihen ikinä pysty.
Monet sanovat, että luomakunnassa ei ole mitään todisteita -
suunnittelusta ja Jumalasta.
Tämä esimerkiksi on äärimmäisen väkevä todiste siitä.
Tiede on edistynyt ihan viime vuosina -
ja on tieteellistä uskoa luomiseen ja suunnitteluun.
On täysin epätieteellistä uskoa siihen, -
että nämä tiedostot olisivat syntyneet sattumalta aineen muokkaamina.
Elämäsi tärkein kysymys, johon jokaisen on vastattava -
tai ainakin mietittävä: Mikä on tämän kaiken takana?
Onko se 'mikä', sattumalta ilmaantunut aine?
Vai onko se 'kuka', kaiken suunnitellut ja luonut Jumala?
Tavoitteeni tässä ohjelmassa on ollut osoittaa, -
että ihminen on todella Jumalan kuvaksi suunniteltu -
ja myös se, että jokainen voi sen ymmärtää.
Jeesus sanoi, että ellette tule lasten kaltaisiksi, -
ette voi nähdä Jumalan valtakuntaa.
No, se on totta. Lapsi on kaikista paras tiedemies.
Lapsi tekee havaintoja ja sitten vetää niistä johtopäätökset.
Lapsi osaa heti sanoa, onko joku suunniteltu.
'Ellette tule lasten kaltaisiksi, ette voi nähdä.'
Jokainen koulutuksesta riippumatta on tiedemies, -
joka osaa havainnoida ja tehdä oikeat johtopäätökset.
Erittäin tärkeää tänä päivänä on ajatella itse, -
tehdä johtopäätökset itse.
On vaarallista uskoa ns. auktoriteetteihin, -
jotka väittävät jotain totuudeksi.
Nykyään koulussa opetetaan tunnustuksellista ateismia -
nimellä uusdarvinismi. Se perustuu pelkkään materialismiin siten, -
että aine on kaiken tämän tehnyt. Lapsilta riistetään -
heillä oleva luontainen, vaistomainen usko Jumalaan.
Heidät pakotetaan uskomaan auktori- teetteihin. Siihen ei pidä mennä.
Jos kuulet, että opettaja tai muu auktoriteetti väittää, -
että evoluutio on yhtä totta ja varma kuin painovoima, -
silloin pitää hälytyskellojen soida.
Jos tieteessä sanotaan jonkin asian olevan totta, -
se lakkaa sillä sekunnilla olemasta tiedettä -
ja muuttuu tarinoiden kertomiseksi ja filosofoinniksi. Muista tämä!
Kuten muistatte, Jeesuksen suurin riesa olivat todella -
ylipapit ja kirjanoppineet. Tilanne ei ole muuttunut yhtään miksikään.
Paavali sanoo Roomalaiskirjeessä, että mikä Jumalasta voidaan tietää, -
(Siis Jumalasta voidaan tietää jotain. Että Hän on olemassa.)
on ilmeistä, kun Hänen tekojansa tarkataan.
Se on ilmeistä, kun nostamme tuon nuppineulan ja tajuamme, -
että siihen voi tallentaa 70 miljardin kirjan tekstit -
ja kaikkien koskaan eläneiden lajien tekstit.
Se on sitä selkeää todistusta Jumalan olemassaolosta, -
jota ei käy kiistäminen.
Aikaisemmin TV7:ssä tehtiin sarja Onko Jumala olemassa?
Siitä on saatavana DVD-settiä, jonka voi hankkia kotiin.
Siinä on eri puolita katsottu näitä seikkoja, -
joista moderni tiede vahvistaa selkeästi Jumalan olemassaolon.
Kaikki luomakunnassa näkemämme: nerokas suunnittelu, -
tuki- ja liikuntaelinten suunnittelu, niiden nerokas toiminta, -
ne on kaikki kudottu kokoon. "Sinä olet kutonut minut kokoon."
Niiden kukoistus, niiden rappio. Liha on kuin ruoho.
Sen kauneus häviää. Se kuihtuu niin kuin kukkanen.
Olemme täällä, kuihdumme. Se on kaikki raamatullista.
Kaikki sopii erittäin hyvin Raamatun kuvaukseen -
ja historialliseen aikatauluun. Elämän tarkoitushan on -
tulla tuntemaan Hänet, joka on tämän kaiken luonut.
Se on Jeesus, joka pitää kaikkea voimassa -
ja jossa me myös pelastumme, jos vain pysymme uskossa.
Kun kompuroimme langenneessa luomakunnassa taivaan kotia kohden,
voidaan hoitaa tätä rapistuvaa tomumajaa viisaasti.
Ei Raamattu kiellä pitämästä huolta kehostaan maallisella vaelluksella.
Kun taivaaseen siirrymme, tilanne muuttuu.
Saamme ylösnousemusruumiin, jossa ei ole enää näitä nykyisiä vaivoja.
Sairastelumme voi olla pientä muistutusta kaiken katoavaisuudesta -
ja siitä, että ei panosteta kaikkea nykyiseen elämäämme.
Nykyihminen ajattelee tämän olevan kaikki eikä muuta ole.
"Syökäämme ja juokaamme, sillä huomenna kuolemme." Elää kuin -
eläisi ikuisesti, mutta sitten elämä kuitenkin päättyy.
Nykyihminen ei enää välttämättä pidä katsetta tuonpuoleisessa, -
mihin kannattaa kiinnittää katse ja muistaa, minne on menossa.
Otetaan vielä sarjan lopuksi yleisin kivun ja vaivan aiheuttaja, -
joka on tavallaan fysiologista ja kuuluu vanhenemiseen.
Sen kanssa pitää elää ja pärjätä. Se on nivelrikko tai nivelkuluma.
Sitä sanotaan myös artroosiksi.
Nivelrikko eli nivelkuluma on maailman yleisin nivelsairaus.
Se lisääntyy koko ajan, kun väestö ikääntyy.
Kehittyneissä maissa väestö on hyvin vanhaa.
Suomessa on ilmeisesti EU:n vanhusvoittoisin väestö.
Meillä se on korostunut. Kehittyvässä maailmassa -
voi olla tilanne aivan päinvastoin. Yli 50 % on alle 15-vuotiaita.
Nivelrikko iskee ja se on maailman yleisin nivelsairaus.
Sitä on eniten polvissa, lonkissa, sorminivelissä -
ja selkänikamien välisissä nivelissä.
Yleensä kovan painon kantavissa nivelissä -
ja paljon töitä tekevissä nivelissä, kuten sormet.
Nivelrikko on itse asiassa koko nivelen sairaus.
Se aiheuttaa muutoksia rustossa, luussa ja nivelkapselissa.
Nivelhän on nerokas kahden luun liitoskohta.
Ihmisen 209 luuta ovat liittyneet toisiinsa erilaisilla nivelillä.
Ainoastaan (noin knoppina) yksi luu ei liity toiseen luuhun, kieliluu.
Niveliä tarvitaan. Lihakset liikuttavat 209 luuta.
640 lihasta niitä liikuttelevat.
Mikä on nivelrikolle tyypillistä? Se on nivelpinnan vaurioituminen -
ja nivelruston osittainen häviäminen tai tuhoutuminen.
Se voi aiheuttaa nivelkapselin liikakasvua ja tulehdusmuutoksia.
Kun rustot häviävät nivelestä, niin luu reagoi siihen -
tekemällä kielekkeitä luun reunaan, -
jotka näkyvät röntgenkuvissa tyypillisinä muutoksina.
Vähitellen kulumalla tuhoutuvassa lasirustossa -
ei ole mitään tuntoa. Siihen ei ole laitettu tuntoaistia.
Se ei nivellasirustossa olisi tarkoituksenmukaista, -
koska sitten ei voisi hyppiä, mutta luussa on tunto.
Kun rusto siitä häviää, tulevat kivut. Luu hinkkaa luuta vasten -
ja välistä on hävinnyt rusto. Silloin tulevat kivut.
Ne voivat olla aika hankalia.
Yösäryt varsinkin voivat olla aika kiusallisia ja ikäviäkin.
Nivelrikon perimmäistä syytä ei tiedetä, -
mutta järkikin sanoo, että se on ihan fysiologinen kulumajuttu.
Tosin toisilla kuluu nopeammin, toisilla hitaammin.
Nivelrikossa ruston tuhoutuminen saa ylivallan -
rustoa korjaavista tekijöistä. Rustohan ei oikeastaan kasva -
lukuun ottamatta elastista kimmo- rustoa korvassa ja nenässä.
Ne kasvavat. Siksi iäkkäillä on usein isot korvat ja nenä kasvaa.
Muuten rusto ei juurikaan itseään korjaa.
Lasirusto on sinänsä hienosti kudottu kokoon -
tietynlaisista molekyyleistä. Se on vähän kuin nerokasta lujitemuovia,-
jonka pinta on lasimainen. Sisällä on pieniä laguuneja, -
joissa rustosolut toimivat.
Siellä ei ole verenkiertoa eikä hermostoa.
Ravinto tulee diffuusion kautta vähitellen ympäröivistä kudoksista.
Jotta ne voivat hyvin, -
niin kaikki verenkiertoa vähentävät ja huonontavat tekijät, -
kuten pitkittynyt kylmässä olo, tai esim. tupakointi...
Muistutan aina, että yksi tupakka aiheuttaa tunniksi -
verenkiertovajauksen. Nikotiini (myös etenkin sähkötupakka, -
saati mälli), siis nikotiini supistaa verisuonia tunniksi.
Silloin välilevyt ja nivelrustot eivät saa ravinteita -
ja ne kuluvat nopeammin. Tupakoidaan nivelillä ja selällä.
Näin on sanottu ja se on ihan totta.
Oireet etenevät hitaasti vuosien kuluessa. Ja sitten vaaratekijät.
No, onko ikääntyminen vaaratekijä? Ikääntyessä se tietysti lisääntyy.
Perimä kyllä vaikuttaa ja alaraajojen nivelissä ylipaino vaikuttaa, -
koska polveenkin tulee, kuten aiemmin todettu, -
jopa 50 ilmakehän puristuspaine lasirustoon.
Tosin syyrusto eli nivelkierukka siinä jonkin verran helpottaa.
Nivelrikon taustalla voi olla useita altistavia geenejä.
Nivelrusto voi myös vaurioitua nivelvammoissa -
ja niiden jälkeisestä nivelen epävakaudesta, -
virheasennoista, liian raskaasta liikunnasta ja työstä.
Nämä kaikki voivat siihen vaikuttaa.
Mitä oireita sitten nivelrikossa tulee?
Nivelrikkokipu on jomotusta. Se on jomottavaa.
Suomalainen kyllä ymmärtää, mitä jomottaminen tarkoittaa.
Jos suomi ei ole äidinkieli, voi tulla hiukan vaikeuksia.
Tässä korostuu se, että terveydenhuollon henkilöstö osaisi -
hyvin suomea. Se ei aina ole mahdollista eikä sitä nyt moitita.
Nämä vivahteet tulevat hyvin esiin.
Eri murteissakin on eroja. Jossakin voidaan sanoa, että 'juimii'.
Minullakin helsinkiläisenä oli maaseudulla ongelmia selvittää, -
mitä Kymenlaaksossa tarkoitettiin ohimovialla.
Tarkastelin potilaan ohimoa, mutta siellä päin se tarkoittaa nivusta.
Kyllä näihin oppii ja selviää, kun on malttia ja kärsivällisyyttä.
Nivelrikkokipu on siis jomottavaa.
Tyypillistä on, että se pahenee liikkuessa ja lievittyy levossa.
Nämä ovat perusasioita. Sairauden edetessä -
siitä voi tulla jatkuvaa, kun ruston hävitessä luu hankaa luuhun.
Silloin tulevat inhottavat yösäryt.
Kun kestämätöntä yösärkyä ilmenee, se voi olla merkki siitä, -
että kannattaa harkita, pitäisikö alkaa miettiä keinoniveliä.
Keinonivelhän laitetaan useimmiten lonkkaan, aika usein polveen -
tai voi laittaa mihin vaan. Mulla on ollut potilaita, -
joilla on ollut paha nivelrikko. Sorminiveliin on pantu keinonivel,-
josta on ollut huomattavaa apua. Nämä ovat tosi tärkeitä.
Kun yksi sormi on pois pelistä, huomaa sen tärkeyden.
Meille on usein itsestäänselvyys, että tämä kätevä käsi toimii.
Kun se ei toimi, niin huomataan, miten merkittävä se on.
Kipu yleensä aika hyvin paikantuu ko. niveleen, -
mutta voi lonkasta säteillä polveen ja päinvastoin.
Tämä on tärkeää. Jos potilas valittaa lonkkakipua, -
niin pitää tutkia polvi ja polvikivussa lonkka.
Olen nähnyt usein, että potilas on valittanut polvea, -
mutta kipu on ollut lonkassa ja päinvastoin.
On vain tutkittu toista niveltä ja menty ihan hakoteille hoidossa.
Kannattaa siis tehdä yleinen nivel- katsaus haastattelun yhteydessä.
Aina tutkia kaikki isot nivelet ja vertailla niitä toisiinsa.
Siitäkin saa paljon tietoa ja kuunnella potilasta tarkkaan.
Kivun voimakkuus ja röntgenissä näkyvä nivelrikko -
eivät aina korreloi keskenään.
Nivel voi näyttää ihan kamalalta, kuluneelta, "kävelykelvottomalta".
Silti potilas hymyillen kävelee ja liikkuu sillä jopa metsässä.
Eivät kuva ja kipu siis korreloi.
Tärkeää tässä ovat oireet: yösärky, aamu- ja liikkeellelähtöjäykkyys.
Ei kuvaa kannata tuijottaa, vaan miten paljon se potilasta haittaa.
Siitä lähdetään ja koetetaan määritellä se mahdollisimman tarkasti.
Alaraajan nivelrikossa kävely sekä tasamaalla että rapuissa vaikeutuu.
Nouseminen tuolista, sängystä, WC-istuimelta ja autosta seisomaan -
ja päinvastoin on hankalaa.
Tähän auttavat WC-korotukset, korkeat tuolit, -
joita on ilmestynyt terveydenhuollon pisteisiin, -
ettei aina tarvitse istua syvälle ja siitä sitten ponnistella ylös.
Edenneessä nivelrikossa sukkien, housujen, kenkien pukeminen -
ja varpaankynsien leikkuu voi olla vaikeaa.
Aiemmista rutiiniasioista tuleekin yhtäkkiä ongelmallisia.
Apuvälineitä on niihin saatavissa.
Kannattaa käydä juttelemassa fysio- terapiassa lääkintävoimistelijalle.
Useissa kunnissa on apuvälinekeskuksia, -
joista saa kunnan apuvälineet, mikä on erinomainen asia.
Itsekin olen ollut kuntoutuslääkärinä yli 10 vuotta sivutoimisesti.
Tiedän, että erittäin hyviä, käteviä apuvälineitä on valtavasti.
Kahvoja, joihin voi tarttua. Näitä kannattaa pyytää ja kysyä -
ja niitä voidaan asentaa koteihin.
Kotikäynnein voisi katsoa, miten oloa kotona voisi helpottaa.
Mites nivelrikkoa voisi itse hoitaa?
Reilussa ylipainossa laihdutus kannattaa.
5 kilonkin pudotus on erittäin merkittävä.
Ylipaino on yksi kuormittava tekijä. Kuten järkikin sanoo, -
niin laihdutus on ihan järkevää. Tupakointi kannattaa lopettaa -
eikä sitä kannata aloittaa, koska siitä on niin paljon harmia.
Pelkkä painonpudotus vähentää kuormituskipua.
Kivut voivat häipyä moneksi vuodeksi, kun laihduttaa.
Laihdutus vähentää jäljellä olevan nivelruston rappeutumista -
ja lisäkulumista. Nivelrikkopotilas voi tarvita ruokavalioneuvontaa.
Usein vähän halveksitaan ravitsemusterapiaa, -
mutta mielestäni se on hyvin tärkeä asia.
Ei se ole niin itsestään selvää, mitä kannattaa syödä -
ja mitä kaloreita vähentää, etenkin nykyisin, kun tiedämme, -
että lihavuus ja laihuus ovat aika mystisiä, tutkimattomia.
Totta kai veitsi, haarukka ja lusikka ovat siinä avainasemassa.
Nykyään on paljon tutkimuksia vireillä.
Esim. jos annetaan lihavan hiiren ulostetta laihalle hiirelle, -
niin laiha lihoo. Samoin laihan hiiren uloste laihduttaa lihavan.
Suolistobakteerikanta voi vaikuttaa merkittävästikin painonhallintaan.
Näistä saadaan varmaan lisätietoja lähivuosina.
Nivelrikkokipu voi joskus olla akuutti.
Nivel voi olla tosi paha, tulehtunut -
(kuin reaktiivinen artriitti/ nivelreuma) kosketusarka, kipeä, -
tosi pahasti ärtynyt. Se voi muistuttaa -
reumaattista niveltulehdusta, vaikka onkin pelkkä nivelkuluma.
Paikallinen nivelen kylmähoito (10 min.) voi ainakin hetken -
vähentää turvotusta ja helpottaa. Muistutan, -
että apteekin kylmäpakkaus kannattaa aina pitää valmiina -
jääkaapissa - ei pakastimessa. Pannaan pyyhe ympärille, -
laitetaan nivelen päälle 10 minuutiksi.
Päälle kevyt puristus (kompressi), ei liian kova.
Näitä 2 tunnin välein 10-15 min. kerrallaan muutaman päivän ajan, -
niin kyllä se siitä rauhoittuu.
Hyvä lihaskunto on tärkeää.
TV:tä katsellessa voi treenata lihaksia ilman kuormitusta.
Vesijuoksu/-jumppa ovat hyviä, kun lihaksia ei treenissä kuormiteta.
Hyvä lihaskunto on äärimmäisen tärkeä asia.
Monet välttävät kuntoilua, ja lihakset ovat heikot.
Iäkkäiden huono tasapaino huononee entisestään ja tulee kaatumisia.
Hyvä lihaskunto on A ja O. Fysioterapialla voi vaivoja vähentää -
ja lykätä keinonivelleikkausta tuonnemmaksi.
Harjoitteluun vaikuttavat merkittävästi potilaan ikä, -
nivelrikon oireet, sen aste ja muut sairaudet.
Liikkumiskyky, onko sydänvika/ sepelvaltimotauti. Miten suunnittelu?
Aika yksilöllinen, räätälöity liikuntaohjelma on hyvä.
Fysioterapeutit tekevät näitä. Iskutyyppistä liikuntaa vältetään.
Mieluummin sauvakävelyä, pyöräilyä, uintia.
Lopunkin ruston poishakkaava juoksu ei ole järkevää.
Vähäenerginen ruokavalio eli ylipainon välttäminen -
ja yleensä toimintakyvyn säilyttäminen.
Liikuntaharjoitukset, lihasvenytykset, lihasvoimaharjoittelut, -
yleiskuntoharjoittelut, 2-3 fysioterapeutilla käyntiä.
Polvinivelrikossa harjoittelun on kestettävä vähintään 8 viikkoa.
Ei 2 päivää, vaan 8 viikkoa, ennen kuin hyödyt tulevat esiin.
Se voi alussa aiheuttaa kipua, mutta kärsivällisyyttä!
Näin me selviämme -
ennemmin tai myöhemmin vanhenevassa kehossamme.
Voimme pärjätä matkalla taivaan kotiin, -
missä enää ei ole reumaa, nivelrikkoa -
eikä muita kiusallisia vaivoja. Katse siis sinnepäin -
ja sekin jo helpottaa tilannetta.
Kiitos, kun olit mukana näissä jaksoissa!
Kiitos, että olet seurannut Herra käyttää lääkäriä -sarjaa.
Mikäli sarjasta on ollut sinulle hyötyä tai iloa, -
voit olla mukana tukemassa sarjan tuottamista jatkossakin.
Voit soittaa tukipuhelimeen 0600-10077.
Puhelun hinta on noin 10 euroa.
Voit myös laittaa tilille tukimaksun.
Laita siihen viite, niin se kohdentuu tälle ohjelmalle.
Tilinumero näkyy ruudussa.
Tekstitys: Tuula-Riitta Virrankare